SKUPŠTINA DRUŠTVA

Broj: 03-7031/23-1

Karlovac, 17.05.2023.

**ZAPISNIK**

Sa Skupštine Društva održane dana 17.05.2023.g u 12,00 sati u Maloj vijećnici Grada Karlovca.

**PRISUTNI :**

 **Osnivači :**

* Grad Karlovac -Ivana Fočić zamjenica gradonačelnika po punomoći
* Vodovod i kanalizacija d.o.o. Karlovac – Sanja Horvat po punomoći
* Čistoća d.o.o. Karlovac- Vlatko Ivka- direktor
* Gradska toplana d.o.o.- Ivančica Obajdin po punomoći

**Inkasator d.o.o. :** Andreja Barberić, direktor

Brankica Dejanović- zapisničar

Sjednicom predsjedava zamjenica gradonačelnika i predsjedavajuća Skupštine, te predlaže

**Dnevni red :**

1. Usvajanje Izvješća o poslovanju Društva za 2022.godinu sa godišnjim financijskim izvještajima za razdoblje 01.01.2022.do 31.12.2022.g.
2. Prijedlog Odluke o rasporedu dobiti odnosno pokriću gubitka
3. Razno

**Ad.1.) Usvajanje Izvješća o poslovanju Društva za 2022.godinu sa godišnjim financijskim izvještajima za razdoblje 01.01.2022.do 31.12.2022.g.**

Direktorica Društva usmeno, kao i u pisanim materijalima detaljno obrazlaže materijalno i financijsko stanje Društva u 2022.g., naglašavajući probleme u poslovanju i uspješna rješenja za rješavanje nastalih problema.Vlasnička struktura u 2022.g. nije mijenjana. Temeljni kapital Društva nije mijenjan i na razini 2021.g.

Stanje bilance – malo povećanje izazvano objektivnom činjenicom polaganja gotovog novca u blagajnu na dan 31.12.2022.g. zbog uvođenja eura kao službene valute.

Izvan bilančni zapisi smanjeni su zbog poboljšanja naplate.

Prihodi na razini 2021.godine, dok kod rashoda bilježimo povećanje ( cijena energenata, smanjeni troškovi ovrha i sl.) .

Svi ostali pokazatelji poslovanja – likvidnost i sl. bolji u odnosu na 2021.godinu. Tekuća naplata znatno poboljšana u odnosu na 2021.g. Dobit nakon oporezivanja 95.000,00 kuna.

Direktorica predlaže članovima Skupštine da dobit ostane Društvu.

Članovi Skupštine nemaju primjedbi na Izvještaj, zatražili su sitna pojašnjenja koja su dobili te su zadovoljni dobivenim odgovorima.

Predsjedavajuća Skupštine, nakon rasprave, daje na glasanje, a članovi donose jednoglasno

**O d l u k u**

**Prihvaća se Izvješće o poslovanju Društva za 2022.godinu sa godišnjim financijskim izvještajima za razdoblje 01.01.2022.do 31.12.2022.g.**

**Ad. 2.) Prijedlog Odluke o rasporedu dobiti odnosno pokriću gubitka**

Predsjedavajuća Skupštine naglašava pozitivno i uspješno poslovanje Društva, te članovima Skupštine predlaže da dobit Društva ostane kao prihod Društva, bez raspodjele osnivačima. Članovi nemaju primjedbi na prijedlog predsjedavajuće, je nakon rasprave, jednoglasno donose.

**O d l u k u**

**Dobit Društva za 2022.godinu ostaje Društvu, kao prihod i ne raspoređuje se osnivačima.**

**Ad.3.) Razno**

Članovi nemaju pitanja, te slijedi kratko upoznavanje prisutnih sa stanjem energetske obnove i planovima u 2023.godini, kao informacija

Dovršeno u 12,45 sati

Zapisničar: Predsjedavajuća Skupštine

Brankica Dejanović Ivana Fočić